**Viti II-të**

***2023-2024***

**GJYQ IMITUES PENAL**

Më datë 29 mars 2024, kandidatët për magjistratë të vitit të dytë, nën udhëheqjen e Profesor Arben Rakipi, zhvilluan gjyqin e tretë imitues në të drejtë penale. Çështja e përzgjedhur nga kandidatët ishte:

**“Vrasja në rrethana të tjera cilësuese”, kryer ndaj të miturit dhe “Veprime që pengojnë zbulimin e së vërtetës” parashikuar nga nenet 79 gërma “a” dhe 301 të Kodit Penal.**

Në këtë gjyq imitues, kandidatët për magjistratë trajtuan çështje të ndryshme procedurale si:

* Pavlefshmëria e akteve dhe papërdorshmëria e provave në seancë paraprake;
* Roli aktiv i viktimës në gjykim;
* Ndryshimet mes vrasjes me dashje dhe vrasjes në kapërcim të mbrojtjes së nevojshme.

Gjyqi imitues, në të gjitha fazat e tij, zbatoi rregullat procedurale të sanksionuara në Kodin e Procedurës Penale si dhe respektoi solemnitetin e gjykimit.

*Foto nga zhvillimi i gjyqit imitues, viti II-të*





